पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के कारण जिले में पिछले 5 दिन से रोजाना औसत 14 मौतें हाे रही हैं, जिससे दुर्ग्याणा शिवपुरी में पिछले हफ्ते बनाए गए नए 10 अस्थिस्थल के बावजूद यहां संस्कार के लिए जगह कम पड़ रही है। इसीलिए शिवपुरी में और अस्थिस्थल बनाने के लिए दुर्ग्याणा कमेटी ने यहां के लकड़ी स्टाल वाली जगह को खाली करने का मन बनाया है। अब दाह संस्कार में प्रयोग होने वाली लकड़ियों को शिवपुरी के साथ लगती पंजाब अर्बन डवलपमेंट अथॉरिटी (पुडा) की खाली जमीन में पर रखा जाएगा। बुधवार को दुर्ग्याणा कमेटी ने डिच मशीन लगाकर पुडा की खाली पड़ी जमीन की साफ सफाई करवानी शुरू कर दी है। दुर्ग्याणा कमेटी के प्रधान एडवोकेट रमेश शर्मा ने बताया कि कुछ दिन पहले शिवपुरी में रोजाना करीब 30 से 35 संस्कार हो रहे थे, मगर अब रोजाना 40 से 45 शव दाह संस्कार के लिए लाए जा रहे हैं। वहीं लोग संस्कार के चौथे दिन अस्थियां चुनने शिवपुरी पहुंचते हैं। इसलिए उन्हें संस्कार करने के लिए अस्थिस्थल कम पड़ रहे हैं। इसे देखते हुए कमेटी अंदर रखी गई लकड़ी को हटाकर वहां भी अस्थि स्थल बनाने जा रही है।
शर्मा ने बताया कि दाह संस्कार के दौरान डाली जाने वाली ‘जगनी’ इलेक्ट्रिकल दाह संस्कार प्लांट वाली जगह पर रखी गई है। इस समय कमेटी के पास करीब 8 से 10 टन ‘जगनी’ पड़ी हुई है। अगर इसे बाहर रखा तो बरसात आने पर वह खराब हो जाएगी, जिससे दाह संस्कार में दिक्कत आएगी। बाकी लकड़ियों को अस्थायी रूप से पुडा की खाली जमीन पर रखा जाएगा। इसके बाद कमेटी कोई और स्थान देखकर वहां लकड़ियों को शिफ्ट करेगी। वहीं दीवार तोड़कर कोरोना से मरने वालों लोगों के परिजनों के लिए पुडा जमीन से रास्ता दिया जाएगा। इससे संस्कार करने आने वाले दूसरे लोगों को परेशानी नहीं होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn